Վիգեն Թադևոսյան

Վիգեն Թադևոսյան (), հայ նկարիչ։

Կենսագրություն 
Վիգեն Թադևոսյանը ծնվել է 1943 թվականին Երևանում։ 1970 թվականին ավարտել է Երևանի Խաչատուր Աբովյանի անվան պետական մանկավարժական ինստիտուտի էսթետիկայի ֆակուլտետը։ 1981-1984 թվականներին եղել է «Գարուն» ամսագրի գեղարվեստական խմբագիրը։ 1990-2000 թվականներին հանդես է եկել նաև որպես համադրող, 1995 թվականին եղել է Գերմանիայի Բոխում քաղաքում «Հայաստան. հինավուրց մշակույթի երկրի վերաբացահայտումը» ցուցահանդեսի համադրողը։ 1988 թվականին մասնակցել է Արցախյան շարժմանը։ 1990-ականներին արվեստի թեմայով դասախոսություններ է կարդացել Ավետիք Իսահակյանի տուն-թանգարանում։ 1996-2001 թվականներին «Աննա Հովնանյան» արվեստի դպրոցում վարել է արդի արվեստի պատմության մասին դասընթացաշար։ Ձևավորել է Ալբեր Կամյուի, Գաբրիել Գարսիա Մարկեսի, Հերման Հեսսեի, Ֆեդերիկո Գարսիա Լորկայի գրքերի նկարազարդումները։

2015 թվականի մայիսի 29-ին Երևանի «The Club» ակումբում բացվել է «Թարգմանության արվեստագետը. Վիգեն Թադևոսյան» հետազոտական ցուցահանդեսը՝ հիմնված արվեստագետի թարգմանական գործունեության շուրջ արված հետազոտական աշխատանքի վրա։

Ծանոթագրություններ

Արտաքին հղումներ 
 Armenian Translation of Artaud // Vigen Tadevosyan
 Յունուարի 8-ին Վիգէն Թադևոսեանը կ'ըլլար 70 տարեկան

Հայ նկարիչներ
ՀՊՄՀ շրջանավարտներ